Jean-Marie Lehn

Jean-Marie Pierre Lehn, nado o 30 de setembro de 1939 en Rosheim (Francia), é un químico francés, profesor e investigador galardoado co premio Nobel de Química de 1987.

 Traxectoría 
Estudou química na Universidade de Estrasburgo, onde se doutorou en 1963. En 1970 foi nomeado profesor de química na Universidade de Estrasburgo, cargo que ocupou ata 1979, cando aceptou a oferta do Collège de France en París.

 Investigacións científicas 
Logo de realizar a súa tese doutoral pasou un ano na Universidade Harvard á beira de Robert Burns Woodward desenvolvendo a síntese química da vitamina B12.

miniatura|Esquema dunha molécula de criptando (2.2.2), familia de compostos de sínteses inventados polo premio Nobel Jean-Marie Lehn
As investigacións de Lehn conducíronlle en 1968 á creación dunha molécula capaz de combinarse co neurotransmisor acetilcolina, o transmisor químico dos sinais do sistema nervioso. Na manipulación dos compostos bicíclicos do tipo éter coroa ampliou os achados de Charles J. Pedersen ata as tres dimensións, estudos que posteriormente ampliaría Donald James Cram. Tamén desenvolveu unha terminoloxía que pasaría a ser aceptada na nomenclatura da química orgánica: as cavidades que existen dentro das moléculas chamounas criptas, criptandos os compoñentes e criptatos os seus complexos.

O seu traballo contribuíu especialmente ao desenvolvemento da química supramolecular.

En 1987 foi galardoado co Premio Nobel de Química, xunto con Pedersen e Cram, polo desenvolvemento e utilización de moléculas de interacción de alta selectividade

 Véxase tamén 
 Ligazóns externas 
 Páxina do Instituto Nobel, Premio Nobel de Química 1987 
 Autobiografía na páxina do Instituto Nobel 1987 
 Jean-Marie Lehn en Biografías y vidas
 Perfil de Jean-Marie Lehn en NNDB 
 Artigo  de Jean-Marie Lehn,  en "Ciencia y arte de la materia" en "LA QUÍMICA Y LA VIDA" - El Correo de la UNESCO, xaneiro-marzo de 2011

Categoría:Químicos de Francia
Categoría:Premio Nobel de Química
Categoría:Medalla Davy
Categoría:Nados en 1939
Categoría:Nados no departamento do Baixo Rin
Categoría:Doutores honoris causa pola Universidade Autónoma de Madrid
Categoría:Alumnos da Universidade de Estrasburgo
Categoría:Profesores do Collège de France
Categoría:Doutores honoris causa pola Universidade Carolina de Praga
Categoría:Premios Nobel de Francia